**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ԴԱՇՏԱԴԵՄ ԲՆԱԿԱՎԱՅՐՈՒՄ ԳՏՆՎՈՂ ՀՈՂԱՄԱՍԵՐԸ ՊԵՏԱԿԱՆ ՍԵՓԱԿԱՆՈՒԹՅՈՒՆ ՃԱՆԱՉԵԼՈՒ ԵՎ ՀԱՄԱՅՆՔԱՅԻՆ ՍԵՓԱԿԱՆՈՒԹՅԱՆ ԳՈՒՅՔԻ ՑԱՆԿԻՑ ՀԱՆԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 42-րդ կետի կարգավորումների համատեքստում, հիմք ընդունելով ՀՀ կառավարության 29․04․2021 թվականի N 698-Ն որոշմամբ հաստատված կարգի հավելված 2-ի 39-րդ կետի 2-րդ ենթակետը և այն հանգամանքը, որ Թալին համայնքի Դաշտադեմ բնակավայրի 02-035-0036-0034 և 02-035-0473-0001 կադատրային ծածկագրով հողամասերում է գտնվում «Դաշտադեմ ամրոց» պատմամշակութային արգելոց թանգարանի պարիսպը։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում է Թալին համայնքի Դաշտադեմ բնակավայրի վարչական սահմաններում գտնվող 02-035-0036-0034 և 02-035-0473-0001 կադաստրային ծածկագրերով հողամասերը «Դաշտադեմ ամրոց» պատմամշակութային արգելոց թանգարանի պարսպի պահպանման և սպասարկման նպատակով ճանաչել որպես Հայաստանի Հանրապետության սեփականություն և հանել համայնքային սեփականության գույքի ցանկից՝ թանգարանի պարսպի նկատմամբ Հայաստանի Հանրապետության սեփականության իրավունքը գրանցելու նպատակով։

Ելնելով վերոգրյալից, համայնքի ավագանու քննարկմանն է ներկայացվում Դաշտադեմ բնակավայրում գտնվող հողամասերը պետական սեփականություն ճանաչելու և համայնքային սեփականության գույքի ցանկից հանելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն առաջացնում է համայնքի ղեկավարի կողմից այլ իրավական ակտերի ընդունման անհրաժեշտություն։

**Իրավական ակտի ընդունման դեպքում  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման դեպքում համայնքի բյուջեում եկամուտների և ծախսերի ավելացում կամ նվազեցում չի նախատեսվում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում ակնկալվում է թանգարանի պարսպի նկատմամբ Հայաստանի Հանրապետության սեփականության իրավունքի գրանցում, ինչը պարտադիր պայման է արգելոցի տարածքում նոր թանգարանի կառուցման համար։